En flydedok på 180 meter kommer i sommeren 2020 til det nordjyske fra et tyrkisk værft.

Der sker ting og sager i det maritime miljø i Frederikshavn. En havneudvidelse er i fuld gang, og nu har Orskov Yard bestilt en ny flydedok fra Hat-San værftet i Tyrkiet. Efter planen vil flydedokken være bygget færdig i sommeren 2020, og derefter skal den slæbes til Frederikshavn. - Med bestilling af denne nye flydedok vil vi øge vores dokkapacitet betydeligt. Vi vil være i stand til at møde den øgende efterspørgsel inden for servicering af bl.a. offshore supply skibe, større fiskeskibe, short sea shipping og specialskibe. Samtidig vil vi med denne dok øge den mulige inddoknings-dybgang, hvilket især efterspørges af offshore tonnagen og de nye og fremtidige store fiskeskibe, udtaler direktør i Orskov Yard, Lars Fischer, i en pressemeddelelse. Flydedokken vil få en længde på 180 meter og en indvendig bredde på 30 meter. Løfteevnen vil være på 10.000 tons. - Med bestilling af denne nye flydedok vil vi øge vores dokkapacitet betydelig. Vi vil være i stand til at møde den øgende efterspørgsel inden for servicering af bl.a. offshore supply skibe, større fiskeskibe, short sea shipping og specialskibe. Samtidig vil vi med denne dok øge den mulige inddoknings-dybgang, hvilket især efterspørges af offshore tonnagen og de nye og fremtidige store fiskeskibe, udtaler Lars Fischer.